La regidora de Turisme lliura els premis als guanyadors del XXVII concurs de fotografia ‘Ciutat de Sagunt’
17 d’octubre 2017

![Imagen 1](/media/ntuhajcb/68dsc_0479_maq1.jpg)![Imagen 2](/media/kygdww0c/68dsc_0488_maq2.jpg)

La Casa de la Cultura del Port de Sagunt va acollir ahir a la vesprada el lliurament de premis del XXVII concurs de fotografia turística ‘Ciutat de Sagunt’. La regidora de Turisme, Natalia Antonino, va fer lliurament a cadascun dels premiats d'una peça d'artesania saguntina personalitzada. A més, ahir es va inaugurar l'exposició en la qual es poden veure les fotografies guanyadores, així com una mostra de les col·leccions que s'han presentat al concurs, i que podrà visitar-se fins al pròxim 27 d'octubre.

  

![](/media/zetpniyf/68dsc_0406_cuerpo1.jpg)  
![](/media/os0piw1i/68dsc_0451_cuerpo2.jpg)  

  

La regidora de Turisme va felicitar tots els participants pel seu treball i va explicar que es tracta d'un concurs fotogràfic amb dos objectius fonamentals; “**un és el crear un banc d'imatges per a la delegació de Turisme de l'Ajuntament de Sagunt i poder promocionar, i l'altre, evidentment, és donar l'oportunitat que els aficionats a la fotografia puguen captar tots els nostres racons i els molts recursos turístics de la ciutat. Vull animar-vos a participar i espere que l'any que ve augmente, encara més, la qualitat respecte a enguany, que ja és bastant gran**”.  
  
El primer premi, dotat amb 800 euros, va ser concedit a la col·lecció de David Sangüesa, de Burjassot. El segon, de 475 euros, va ser per a la col·lecció de David Piqueras, del Port de Sagunt. El tercer premi, de 250 euros, va ser per a la col·lecció de Julián Negredo, també del Port de Sagunt.

  

![](/media/dyalek5w/68dsc_0451_cuerpo3.jpg)  

   Primer premi col·lecció David Sangüesa, Caminos de la marjal I

  

![](/media/qtgb3asc/68img_9892_cuerpo4.jpg) 

  Primer premi col·lecció David Sangüesa, Caminos de la marjal II

  

![](/media/ywbfxl52/68img_9868_cuerpo5.jpg) 

  Primer premi col·lecció David Sangüesa, Caminos de la marjal III  

  

D'altra banda, els tres accèsits, dotats amb 75 euros cadascun per a les tres millors fotografies no premiades en les col·leccions anteriors, van ser lliurats a Juan Diego Gómez, de Sagunt, i Paco Quiles i Emilio Rubio, tots dos del Port de Sagunt.  
  
La delegació de Turisme de l'Ajuntament de Sagunt promou este concurs amb l'objectiu d'estimular els ciutadans aficionats a la fotografia a descobrir i plasmar, a través de les seues càmeres fotogràfiques, els importants recursos turístics que oferix la ciutat als turistes.

  

![](/media/u1wn5buv/68dsc_0473_cuerpo6.jpg)  

  Segon premi col·lecció David Piqueras, Semana Santa  

  

![](/media/lpjjdhp1/68dsc_0492_cuerpo7.jpg)  
 Tercer premi col·lecció Julián Negredo, Arte en la calle  

  

En este sentit, l'ajuntament realitza des de fa 27 anys una convocatòria pública anual d'este concurs de fotografia. A més de cercar la participació ciutadana, amb este projecte es pretén disposar de material gràfic per a la seua posterior utilització en campanyes de promoció turística en fires, edició de material turístic i el seu ús per poder il·lustrar els articles i reportatges publicats en revistes i premsa especialitzada.  
  
El jurat ha sigut presidit per Natalia Antonino Soria, regidora de Turisme de l'Ajuntament de Sagunt, i també constituït per Francisco Rodríguez Pérez, gerent del restaurant Le Fou i representant de l'Associació per al Desenvolupament Turístic de Sagunt ADETURSA; Alberto Navarro Cantavella, fotògraf; José Plasencia Civera, fotògraf, i Christofer Liron, fotògraf. El secretari ha sigut Francisco Torrijos, tècnic de la delegació municipal de Turisme.

![](/media/3qjpiuge/68dsc_0497_cuerpo8.jpg)  

 Premis accèsit fotografía individual a Juan Diego Gómez (Momentos), Paco Quiles (Noche en el castillo. El castillo bajo la galaxia) i Emilio Rubio _(_Sagunt, historia en viu. Moros i cristians).  

*   [](http://www.facebook.com/sharer.php?u=https://aytosagunto.es/va/actualitat/la-regidora-de-turisme-lliura-els-premis-als-guanyadors-del-xxvii-concurs-de-fotografia-ciutat-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-regidora-de-turisme-lliura-els-premis-als-guanyadors-del-xxvii-concurs-de-fotografia-ciutat-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidora-de-turisme-lliura-els-premis-als-guanyadors-del-xxvii-concurs-de-fotografia-ciutat-de-sagunt/ "Linked In")
*   [](mailto:?body=https://aytosagunto.es/va/actualitat/la-regidora-de-turisme-lliura-els-premis-als-guanyadors-del-xxvii-concurs-de-fotografia-ciutat-de-sagunt/)